CELEX: 31999R2780
Language: da
Date: 1999-12-27
Title: Kommissionens forordning (EF) nr. 2780/1999 af 27. december 1999 om ændring af forordning (EF) nr. 2449/96 om åbning og forvaltning af årlige toldkontingenter for produkter henhørende under KN-kode 0714 10 91, 0714 10 99, 0714 90 11 og 0714 90 19 med oprindelse i tredjelande, undtagen Thailand

Avis juridique important

|

31999R2780

Kommissionens forordning (EF) nr. 2780/1999 af 27. december 1999 om ændring af forordning (EF) nr. 2449/96 om åbning og forvaltning af årlige toldkontingenter for produkter henhørende under KN-kode 0714 10 91, 0714 10 99, 0714 90 11 og 0714 90 19 med oprindelse i tredjelande, undtagen Thailand  

EF-Tidende nr. L 334 af 28/12/1999 s. 0020 - 0020

KOMMISSIONENS FORORDNING (EF) Nr. 2780/1999af 27. december 1999om ændring af forordning (EF) nr. 2449/96 om åbning og forvaltning af årlige toldkontingenter for produkter henhørende under KN-kode 0714 10 91, 0714 10 99, 0714 90 11 og 0714 90 19 med oprindelse i tredjelande, undtagen ThailandKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste XCL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(1), særlig artikel 1, stk. 1, ogud fra følgende betragtninger:(1) Ved Kommissionens forordning (EF) nr. 2449/96(2) blev der fastsat gennemførelsesbestemmelser for import til EF til nedsat told af visse årlige toldkontingenter for produkter henhørende under KN-kode 0714 10 91, 0714 10 99, 0714 90 11 og 0714 90 19 med oprindelse i visse tredjelande, undtagen Thailand;(2) efter gennemførelsesbestemmelserne kan medlemsstaternes myndigheder først udstede importlicenser, når Kommissionen har givet tilladelse hertil;(3) erfaringerne har vist, at denne bestemmelse, der blev indført af hensyn til en rigoristisk forvaltning af de pågældende kontingenter, er unødvendig og komplicerer forvaltningen;(4) den bør derfor ophæves, men der skal dog gå en vis tid, inden importlicenserne udstedes, så Kommissionen kan nå at gribe ind over for de nationale myndigheder, hvis der skulle opstå problemer;(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -UDSTEDT FØLGENDE FORORDNING:Artikel 1Artikel 8, stk. 4 og 5, i forordning (EF) nr. 2449/96 affattes således: "4. Importlicenserne udstedes den fjerde arbejdsdag efter ansøgningernes indgivelse, medmindre Kommissionen inden da pr. telex eller fax har meddelt medlemsstatens myndigheder, at betingelserne for udstedelse af de pågældende licenser ikke er opfyldt.I så fald kan Kommissionen træffe de fornødne foranstaltninger, eventuelt efter først at have hørt myndighederne i oprindelsestredjelandet.5. Importlicenser for produkter med oprindelse i Indonesien eller Kina, som der blev indgivet ansøgninger om i december for det følgende år, udstedes dog tidligst den første arbejdsdag i januar i sidstnævnte år."Artikel 2Denne forordning træder i kraft den 1. januar 2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 27. december 1999.På Kommissionens vegneMargot WALLSTRÖMMedlem af Kommissionen(1) EFT L 146 af 20.6.1996, s. 1.(2) EFT L 333 af 21.12.1996, s. 14.